شەفەق نیوز/ نێچیروان بارزانی سەرۆک هەرێم کوردستان، ئمڕوو
سێسەممە، وەگەرد هاوسەرۆک وەسەرکردایەتی یەکێتی نیشتمانی کوردستان کۆبونەوە کرد.
سەرۆکایەتیەگە لە
بەیاننامەیگ رەسیە ئاژانس شەفەق نیوز وت: لەو کۆبونەوە ک هەردوگ جیگیر سەرۆک ئامادەی
بوین، وەگەرد دووپاتکردن لەبان گرنکی کار هاوبەشی لەناونی گشت هێز و لایەنە سیاسییەکان
وەپێکهاتەیل لە هەرێم کوردستان وەخاتر مسۆگەرکردن و مقەیەتیکردن ماف و بەرژەوەنیەیل
باڵای هەرێم کوردستان و ئیسە و قۆناغەیل دویارووزی کریا، سەرۆک نێچیروان بارزانی جەخت
لەبان وەرپرسایەتی و دەورە دیارەگەی  یەکێتی
نیشتمانی کوردستان و کاریگەریی لە یەکگردن رزەگە و پشتگردن لە کار سیاسی و حکومڕانی
لە هەرێم کوردستان و لە ئاست عراق کرد.
لەلای خوەییش، وەگەرد پیرووزکردن، هەردوگ هاوسەرۆک یەکێتی
نیشتمانی کوردستان باس لە گشت پشتکیرییگ لەلایەن یەکێتی نیشتمانی ئەرا تەقەلایل و گامەیل
نێچیروان بارزانی سەرۆک هەرێم کردن ئەرا لەناوبردن ناکۆکیەکان و وەدەسهاوردن یەکێتی
قسە و هەڵوێست و رزەگە لەناونی هێزە سیاسیەکان و پێکهاتەیل کوردستانیەکان، و ئامادەیی
خوەیان ئەرا گشت شیوەیل هاوکاری ئەرا سەرکەفتن ئی تەقەلایلە نشان دان، و رێککەفتن وەگەرد
گرنگی هەسی میکانیزمیگ و چوارچیوەیگ هاوبەش و هاوکاری و هەماهەنگی لەناونی گشت هێز
ولایەنە سیاسیەکان.
